**Kúpna zmluva**

uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a § 58 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) (ďalej len „ Zmluva“)

medzi zmluvnými stranami:

**Objednávateľ:**

Názov: Ministerstvo školstva, výskumu, vývoja a mládeže Slovenskej republiky

Sídlo: Černyševského 50, 851 01 Bratislava   
zastúpený: JUDr. Ing. Tomáš Drucker, MSc., minister   
IČO: 00 164 381   
DIČ: 2020798725   
Depozitný účet- príjem výkonovej záruky IBAN: SK6881800000007000063900   
Výdavkový účet ŠR-úhrada faktúr a zmluvné pokuty

Objednávateľ IBAN:SK8081800000007000065236   
Príjmový účet poplatky- zmluvné pokuty Dodávateľ IBAN: SK9281800000007000063759   
Kontaktný email: ...........  
(ďalej len „Objednávateľ“)  
   
a   
   
**Dodávateľ:**

Obchodné meno: xx   
Sídlo: xx   
v zastúpení: xx   
IČO: xx  
DIČ: xx  
IČ pre DPH SK xx  
IBAN: xx   
Banka: xx

Číslo účtu: xx   
Kontaktný email xx   
  
(ďalej len „Dodávateľ“)   
   
(ďalej spoločne pre „Dodávateľa“ a „Objednávateľa“ len „Zmluvné strany“ jednotlivo aj ako „Zmluvná strana“)

Preambula

Zmluvné strany uzatvárajú túto Zmluvu ako výsledok verejného obstarávania postupom zadávania zákazky dynamickým nákupným systémom v rámci súhrnnej zákazky „Edukačné publikácie pre školy“ v súlade s § 58 a nasl. zákona o verejnom obstarávaní, ktoré vykonal Objednávateľ na základe výzvy na predkladanie ponúk na predmet zákazky „.........................................“ Nadobúdateľom podľa tejto Zmluvy sa rozumie subjekt podľa § 13 ods. 7 a 8 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, ktorý bude edukačné publikácie obstarané Objednávateľom používať výlučne na účely výchovy a vzdelávania (ďalej len „Nadobúdateľ“).

Článok 1   
Predmet Zmluvy   
  
1.1

Predmetom tejto Zmluvy je záväzok Dodávateľa dodať Objednávateľovi edukačné publikácie v dojednanom množstve, termíne a cene uvedené v Prílohe č. 1 a Prílohe č. 2 tejto Zmluvy (ďalej aj „Predmet Zmluvy“), a previesť vlastnícke právo k dodaným edukačným publikáciám .

1.2

Predmetom tejto Zmluvy je súčasne záväzok Dodávateľa dodať edukačné publikácie, na miesta určené Objednávateľom, v súlade s výsledkami verejného obstarávania a záväzok Objednávateľa zaplatiť Dodávateľovi cenu za dodanie edukačných publikácií Nadobúdateľom, dohodnutú vo verejnom obstarávaní.

1.3

Dodávateľ podpisom tejto Zmluvy vyhlasuje, že:

a) sa oboznámil a preskúmal všetky podmienky a okolnosti súvisiace s plnením Predmetu tejto Zmluvy a sú mu známe všetky podmienky plnenia Predmetu tejto Zmluvy,   
b) Predmet tejto Zmluvy je mu jasný a na základe svojich schopností, technického a materiálneho vybavenia a personálu, ktorý má k dispozícii, je schopný ho v súlade s Zmluvou, ako aj príslušnými právnymi predpismi plniť riadne, včas, kompletne a na požadovanej odbornej úrovni,

c) je schopný poskytnúť a zabezpečiť všetky dodávky v požadovanej lehote a množstve a tiež vybavenie reklamácie v rámci reklamačného konania podľa podmienok ustanovených v Prílohe č. 5 tejto Zmluvy, ktorá tvorí nedeliteľnú súčasť tejto Zmluvy.

1.4

Objednávateľ sa zaväzuje za podmienok dohodnutých v tejto Zmluve zaplatiť Dodávateľovi za Predmet tejto zmluvy a ich dodanie Nadobúdateľom cenu dohodnutú v čl. 2 tejto Zmluvy.

Článok 2

Cena a platobné podmienky

2.1

Kúpna cena za edukačné publikácie vrátane prevodu vlastníckeho práva k edukačným publikáciám a ceny za dodanie edukačných publikácií je ustanovená dohodou Zmluvných strán podľa zákona č. 18/1996 Z. z. o cenách v znení neskorších predpisov vo výške 0,00  EUR bez DPH (slovom: EUR a centov), čo predstavuje celkovú sumu vo výške 0,00 EUR s DPH (slovom: EUR a centov(ďalej len „Cena“). Podrobná špecifikácia Ceny je uvedená v Prílohe č. 2 tejto Zmluvy. Cenu celkom je možné meniť len v prípade legislatívnej zmeny výšky DPH.

2.2

Dohodnutá Cena je konečná a predstavuje odplatu za splnenie všetkých zmluvných záväzkov Dodávateľa vyplývajúcich z tejto Zmluvy a sú v nej zahrnuté všetky oprávnené náklady Dodávateľa na dodanie edukačných publikácií do miesta dodania, vrátane nákladov na prepravu, balenie, vybavenia reklamácií, primeraný zisk.

2.3

Právo na vystavenie faktúry spolu s dodacím listom vzniká Dodávateľovi riadnym a včasným splnením jeho záväzku po úplnom dodaní edukačných publikácií podľa Prílohy č. 1 tejto Zmluvy, spôsobom, v mieste dodania a za podmienok ustanovených touto Zmluvou.

2.4

Zmluvné strany sa dohodli, že Objednávateľ zaplatí Dodávateľovi Cenu podľa Prílohy č. 2 tejto Zmluvy na základe faktúry vystavenej Dodávateľom po úplnom dodaní edukačných publikácií podľa Prílohy č. 1 tejto Zmluvy, ktoré Dodávateľ doručí na adresu Nadobúdateľa uvedenú v Prílohe č. 1. tejto Zmluvy. Čiastkové faktúry nie je možné vystaviť. Cena za dodané edukačné publikácie bude fakturovaná Dodávateľom v súlade s Prílohou č. 2 tejto Zmluvy.

2.5

Zmluvné strany sa dohodli, že splatnosť vystavenej faktúry je 60 kalendárnych dní od dňa   
doručenia faktúry Objednávateľovi.

2.6

Faktúra musí obsahovať náležitosti uvedené v § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov. Na faktúre musí byť uvedený text:   
„Fakturujeme Vám dodanie edukačných publikácií v súlade s Kúpnou zmluvou č. ....., na základe preberacích protokolov s číslom: ...“. Neoddeliteľnou prílohou faktúry musí byť dodací list a dva originálne rovnopisy podpísaného Preberacieho protokolu v listinnej podobe, ktorého vzor tvorí Prílohu č. 4 tejto Zmluvy, ktoré potvrdzujú, že došlo k riadnemu dodaniu edukačných publikácií Dodávateľom, čo Dodávateľ osobne potvrdzuje svojím podpisom na Preberacom protokole. Preberací protokol vyhotovuje Dodávateľ v štyroch rovnopisoch, jedno vyhotovenie zostane Nadobúdateľovi, jedno vyhotovenie si ponechá Dodávateľ a dva rovnopisy doručí Dodávateľ ako povinnú prílohu faktúry, Objednávateľovi spolu s faktúrou a dodacím listom. Súčasťou Preberacieho protokolu bude zoznam jednotlivých dodávaných edukačných publikácií a údajov podľa Prílohy č. 1 tejto Zmluvy.

2.7

V prípade neúplnosti alebo nesprávnosti doručenej faktúry je Objednávateľ oprávnený vrátiť ju Dodávateľovi na opravu alebo doplnenie bez zaplatenia najneskôr do 30 kalendárnych dní od jej doručenia; v takom prípade nová lehota splatnosti faktúry začína plynúť až dňom doručenia opravenej faktúry Objednávateľovi.

2.8

Všetky platby podľa tejto Zmluvy bude Objednávateľ hradiť bezhotovostným prevodom na účet Dodávateľa uvedený v záhlaví tejto Zmluvy.

2.9

Faktúra sa považuje za uhradenú dňom odpísania fakturovanej sumy z výdavkového účtu ŠR Objednávateľa určeného na úhradu faktúr v prospech bankového účtu Dodávateľa, ktoré sú uvedené v záhlaví tejto Zmluvy.

Článok 3   
Miesto, čas a spôsob plnenia

3.1

Miesta dodania edukačných publikácií podľa tejto Zmluvy sú uvedené v Prílohe č. 1 tejto Zmluvy. Miesto dodania a lehotu uvedenú v čl. 3 v bode 3.2 je možné meniť len na základe objektívnych skutočností vzniknutých na strane Objednávateľa (ako napríklad vyradenie školy zo siete škôl a školských zariadení, zrušenie školy, zmena sídla školy, spojenie škôl, združenie škôl a podobne). Zmenu miesta dodania a zmenu lehoty dodania je možné uskutočniť len uzatvorením dodatku.

3.2

Dodávateľ sa zaväzuje dodať edukačné publikácie do miesta dodania podľa Prílohy č. 1 tejto Zmluvy do ........ kalendárnych dní odo dňa nadobudnutia účinnosti tejto Zmluvy. Ak Dodávateľ nedodá edukačné publikácie do uplynutia vyššie uvedenej dodacej doby, dostane sa do omeškania s plnením tejto Zmluvy a takéto konanie sa považuje za podstatné porušenie zmluvy.

3.3

Dopravu edukačných publikácií do miesta dodania je povinný zabezpečiť Dodávateľ na vlastné náklady a nebezpečenstvo tak, aby bola zabezpečená dostatočná ochrana pred ich poškodením, stratou, znehodnotením, zničením, až do momentu prevzatia edukačných publikácií oprávnenou osobou Nadobúdateľa (ďalej len „oprávnená osoba Nadobúdateľa“) na prevzatie edukačných publikácií uvedenou v Prílohe č. 1 tejto Zmluvy. Za škodu spôsobenú porušením tejto povinnosti v plnej miere zodpovedá Dodávateľ.

3.4

Prevzatie edukačných publikácií v mieste dodania bude potvrdené oprávnenou osobou Nadobúdateľa na Preberacom protokole.

3.5

Dodávateľ vyzve oprávnenú osobu Nadobúdateľ uvedenú v Prílohe č. 1 tejto Zmluvy na prevzatie edukačných publikácií najmenej tri pracovné dni pred ich dodaním. Oprávnená osoba Nadobúdateľa bezodkladne vykoná v mieste dodania prehliadku dodaných edukačných publikácií, skontroluje neporušenosť balenia a porovná predmet dodania so zoznamom jednotlivých dodávaných edukačných publikácií uvedených v Preberacom protokole.

3.6

Dodanie edukačných publikácií sa uskutoční výhradne v pracovné dni a v pracovnom čase od 7:30 hod. do 15:30 hod. Dodávateľ sa zaväzuje zaslať Objednávateľovi a Nadobúdateľovi harmonogram, podľa ktorého sa uskutoční dodanie edukačných publikácií (ďalej len „Harmonogram“), v lehote 5 pracovných dní pred dňom dodania edukačných publikácií do miest dodania a to elektronicky na adresu Nadobúdateľa uvedenú v Prílohe č. 1 tejto Zmluvy a adresu Objednávateľa: .................................. Zmenu v Harmonograme Dodávateľ môže vykonať až po písomnom odsúhlasení Objednávateľa a Nadobúdateľa.

3.7

Dodávateľ vyhlasuje, že edukačné publikácie sú v jeho výhradnom vlastníctve a je oprávnený k prevodu vlastníckeho práva, nie sú zaťažené právami tretích osôb.

3.8

Dodávateľ výslovne vyhlasuje, že sú mu známe všetky podmienky a skutočnosti majúce vplyv na riadne a včasné dodanie edukačných publikácií, za podmienok ustanovených touto Zmluvou. Zmluvné strany sa zároveň dohodli, že akékoľvek dodatočné náklady Dodávateľa súvisiace s dodaním edukačných publikácií podľa tejto Zmluvy sú zahrnuté v Cene.

3.9

Dodávateľ a jeho subdodávatelia sú povinní dodržiavať protikorupčnú doložku (Príloha č. 6 tejto Zmluvy).

Článok 4   
Nadobudnutie vlastníckeho práva a nebezpečenstvo škody   
  
4.1

Dodaním edukačných publikácií podľa Prílohy č. 1 tejto Zmluvy, v mieste dodania podľa Prílohy č. 1 tejto Zmluvy, prechádza vlastnícke právo na Objednávateľa, v prípadoch podľa bodu 4.2 písm. b) tejto Zmluvy následne z Objednávateľa na Nadobúdateľa. Dodaním edukačných publikácií na účely tejto Zmluvy sa rozumie akt podpisu Preberacieho protokolu oprávnenou osobou Nadobúdateľa podľa Prílohy č. 1 tejto Zmluvy.

4.2

Prevzatím edukačných publikácií na základe Preberacieho protokolu prechádza:

1. správa na subjekt podľa §13 ods. 8 písm. a) zákona č. 245/2008Z. z. o výchove a vzdelávaní (školský zákon) a o zmene a doplnení  niektorých zákonov v znení neskorších predpisov
2. vlastnícke právo na subjekt podľa §13 ods. 8 písm. ~~a~~ b) zákona č. 245/2008Z. z. o výchove a vzdelávaní (školský zákon) a o zmene a doplnení  niektorých zákonov v znení neskorších predpisov.

Článok 5

Kontrola, audit, overovanie na mieste  
  
5.1

Dodávateľ je povinný poskytnúť súčinnosť pri vykonávaní finančnej kontroly, strpieť výkon kontroly/auditu súvisiaceho s dodávanými edukačnými publikáciami, a to oprávnenými osobami na výkon tejto kontroly/auditu. Oprávnené osoby na výkon kontroly/auditu sú najmä:

1. Objednávateľ a ním poverené osoby,
2. Národná implementačná a koordinačná autorita (NIKA) a ňou poverené osoby,
3. Úrad vlády Slovenskej republiky (kontrola podľa zákona č. 10/1996 Z. z. o kontrole v štátnej správe v znení neskorších predpisov) a ním poverené osoby,
4. Najvyšší kontrolný úrad Slovenskej republiky (kontrola podľa zákona č. 39/1993 Z. z. o Najvyššom kontrolnom úrade Slovenskej republiky v znení neskorších predpisov) a ním poverené osoby,
5. Úrad pre verejné obstarávanie (dohľad podľa zákona o verejnom obstarávaní) a ním poverené osoby,
6. Protimonopolný úrad Slovenskej republiky (v rámci svojej pôsobnosti prešetrovanie a prípadne správne konanie podľa zákona č. 187/2021 Z. z. o ochrane hospodárskej súťaže a o zmene a doplnení niektorých zákonov v znení neskorších predpisov) a ním poverené osoby,
7. Splnomocnení zástupcovia Európskej komisie a Európskeho dvora audítorov,
8. Orgán zabezpečujúci ochranu finančných záujmov EÚ,
9. Európsky úrad pre boj proti podvodom podľa nariadení č. 883/2013 a č. 2185/96,
10. Európska prokuratúra podľa nariadenia 2017/1939 v rozsahu, v akom je Európska  prokurátora kompetentná,
11. Európska obranná agentúra podľa č. 287 Zmluvy o fungovaní Európskej únie (ZFEÚ) a čl. 257 Nariadenia o rozpočtových pravidlách.

5.2

Dodávateľ sa zaväzuje uchovávať akúkoľvek dokumentáciu súvisiacu s Predmetom tejto Zmluvy podľa tejto Zmluvy minimálne 10 rokov odo dňa dodania Predmetu tejto Zmluvy.

Článok 6   
Zodpovednosť za vady, záruka a reklamácie

6.1

Dodávateľ je povinný dodať edukačné publikácie v kvalite, druhu a množstve podľa Prílohy č. 1 tejto Zmluvy, nové a nepoužité, spôsobilé na použitie na obvyklý účel. Edukačné publikácie musia spĺňať všetky parametre požadované Objednávateľom. Dodávateľ zodpovedá za vady, ktoré budú mať edukačné publikácie v čase ich odovzdania, aj keď sa vady stanú zjavnými až po tomto čase.

6.2

Edukačné publikácie majú faktické vady ak Dodávateľ poruší akékoľvek povinnosti uvedené v čl. 6 bode 6.1 tejto Zmluvy a/alebo dodá iné edukačné publikácie a/alebo poruší povinnosť ustanovenú v § 420 ods. 4 Obchodného zákonníka.

6.3

Edukačné publikácie majú tiež vady, ak majú právne vady v zmysle § 433 Obchodného zákonníka.

6.4

Dodávateľ poskytuje na edukačné publikácie záruku v rozsahu podľa Prílohy č. 1 tejto Zmluvy, ktorá začne plynúť odo dňa podpisu Preberacieho protokolu (ďalej len „záručná doba“). Záruka spočíva v tom, že edukačné publikácie budú počas trvania záručnej doby spôsobilé na použitie na obvyklý účel a zachovajú si obvyklé vlastnosti. Zmluvné strany vylučujú aplikáciu § 428 Obchodného zákonníka.

6.5

Zodpovednosť za vady sa riadi príslušnými ustanoveniami Obchodného zákonníka.

6.6

V prípade dodania predmetu Zmluvy s vadami je Dodávateľ povinný vybaviť reklamáciu Nadobúdateľa, ktorému boli edukačné publikácie dodané. Nadobúdateľ, ktorému boli edukačné publikácie dodané, bude povinný písomne oznámiť vady edukačných publikácií Dodávateľovi najneskôr do uplynutia záručnej doby. Záručná doba neplynie po dobu, po ktorú Nadobúdateľ, ktorému boli edukačné publikácie dodané, nemôže používať edukačné publikácie pre ich vady. Záručná doba začne plynúť znova dňom prevzatia nových vyhotovení edukačných publikácií spôsobilých na použitie vo výchove a vzdelávaní.

6.7

Náklady na odstránenie vád edukačných publikácií znáša Dodávateľ.

Článok 7  
Zmluvné pokuty a zodpovednosť za škodu

7.1

Zmluvné strany si vzájomne zodpovedajú za škodu, ktorú si spôsobia porušením svojich   
povinností. Zodpovednosť za škodu spôsobenú v súvislosti s touto Zmluvou sa riadi príslušnými ustanoveniami Obchodného zákonníka.

7.2

V prípade omeškania Objednávateľa s úhradou faktúry je Dodávateľ oprávnený účtovať úrok z omeškania podľa § 369a Obchodného zákonníka.

7.3

V prípade porušenia povinnosti Dodávateľa dodať edukačné publikácie riadne a/alebo včas v termíne podľa tejto Zmluvy, je Dodávateľ povinný uhradiť Objednávateľovi zmluvnú pokutu vo výške 0,2%, a to za každý aj začatý deň omeškania z hodnoty edukačných publikácií až do ich dodania, ktoré neboli dodané v termíne podľa bodu 3.2 tejto Zmluvy.

7.4

V prípade zistenia porušenia povinnosti Dodávateľa alebo jeho subdodávateľa byť zapísaný v registri partnerov verejného sektora (ďalej len „RPVS“) je Objednávateľ oprávnený uplatniť si voči Dodávateľovi zmluvnú pokutu vo výške 100 EUR za každý aj začatý deň, počas trvania tejto Zmluvy, ktorý nebol Dodávateľ alebo subdodávateľ (ak je subdodávateľ povinný byť zapísaný v RPVS) zapísaný v RPVS.

7.5

Zaplatením zmluvných pokút a úrokov z omeškania Dodávateľom nie sú dotknuté nároky Objednávateľa na náhradu škody a iné nároky podľa tejto Zmluvy.

Článok 8  
Subdodávatelia a RPVS

8.1

Dodávateľ zodpovedá za výber subdodávateľa, pričom nesmie poveriť vykonaním Predmetu tejto zmluvy ako celku iný subjekt. Vykonaním časti Predmetu tejto Zmluvy je Dodávateľ oprávnený poveriť subdodávateľa.

8.2

Dodávateľ zodpovedá za akékoľvek konanie, porušenie, opomenutie alebo   
zanedbanie povinností ktoréhokoľvek subdodávateľa, jeho zamestnancov alebo osôb ním poverených, akoby to bolo konanie, porušenie, opomenutie alebo zanedbanie povinností Dodávateľa. Dodávateľ zodpovedá za akúkoľvek škodu spôsobenú subdodávateľom pri plnení tejto Zmluvy Objednávateľovi a/alebo iným osobám. Dodávateľ je povinný zabezpečiť a zodpovedá za splnenie všetkých povinností vyplývajúcich z ustanovení tejto Zmluvy zo strany subdodávateľov.

8.3

Objednávateľ podpisom tejto Zmluvy akceptuje subdodávateľov Dodávateľa, ktorých   
uviedol v zozname subdodávateľov podľa tejto Zmluvy, ktorí majú v RPVS podľa § 11 zákona o verejnom obstarávaní zapísaných konečných užívateľov výhod, ak sa na neho takáto povinnosť vzťahuje, a ktorí spĺňajú podmienky účasti týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až g) a ods. 7 a ods. 8 zákona o verejnom obstarávaní, pričom oprávnenie vykonať Predmet tejto Zmluvy preukazuje vo vzťahu k tej časti predmetu zákazky, ktorú má subdodávateľ plniť. Identifikácia subdodávateľa, predmet a rozsah jeho subdodávok je uvedený v Prílohe č. 7 tejto Zmluvy. Identifikácia subdodávateľov podľa predchádzajúcej vety je uvedená v rozsahu: predmet subdodávky a percentuálny podiel z hodnoty Predmetu tejto Zmluvy, identifikačné údaje navrhovaného subdodávateľa, vrátane údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

8.4

Dodávateľ sa zaväzuje oznámiť Objednávateľovi každú zmenu údajov subdodávateľa podieľajúceho sa na plnení tejto Zmluvy, a to v rozsahu: obchodné meno, sídlo/miesto podnikania, IČO, percentuálny podiel z hodnoty plnenia podľa tejto Zmluvy, údaje osoby oprávnenej konať za subdodávateľa v rozsahu mena a priezviska, adresy pobytu a dátumu narodenia. Zmenu údajov je Dodávateľ povinný oznámiť Objednávateľovi písomne najneskôr 3 pracovné dni po dni účinnosti takej zmeny.

8.5

Dodávateľ je oprávnený zmeniť subdodávateľa alebo pribrať subdodávateľa (spoločne ako „zmena“) počas trvania tejto Zmluvy po predchádzajúcom písomnom súhlase Objednávateľa, pričom subdodávateľ, ktorého sa návrh na zmenu týka, spĺňa podmienky účasti týkajúce sa osobného postavenia podľa § 32 ods. 1 zákona o verejnom obstarávaní a neexistujú u neho dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní a musí byť zapísaný v RPVS podľa § 11 ods. 1 zákona o verejnom obstarávaní, ak sa naň taká povinnosť vzťahuje. K žiadosti o súhlas so zmenou subdodávateľa je Dodávateľ povinný Objednávateľovi predložiť údaje o subdodávateľovi minimálne v rozsahu: obchodné meno, sídlo/miesto podnikania, IČO, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

8.6

Dodávateľ (resp. subdodávateľ/lia Dodávateľa – ak si takýto zápis príslušný zákon vyžaduje) je povinný v súlade s § 4 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov byť v čase podpisu tejto Zmluvy, ako aj počas celej doby platnosti a účinnosti tejto Zmluvy, zapísaný v RPVS, ktorý vedie Ministerstvo spravodlivosti Slovenskej republiky. Doklad o zapísaní v RPVS tvorí Prílohu č. 3 tejto Zmluvy.

8.7

Dodávateľ je povinný za všetkých okolností vystupovať voči subdodávateľom v súlade so   
zásadami poctivého obchodného styku, t.j. najmä uhradiť subdodávateľom v primeranej   
lehote (nezávisle od platieb Objednávateľa) dohodnutú cenu za riadne a včasné vykonané   
služby podľa ich zmlúv s Dodávateľom. Dodávateľ nie je oprávnený zakomponovať do zmlúv so subdodávateľmi dojednania, podľa ktorých bude subdodávateľom zaplatené až po tom, ako Dodávateľovi zaplatí Objednávateľ. Tým nie sú dotknuté nároky Dodávateľa z vád plnenia subdodávateľov.

8.8

Ak bude zrejmé, že niektorý subdodávateľ nie je schopný dodržať svoje záväzky v súvislosti s plnením tejto Zmluvy, Objednávateľ je oprávnený vyžadovať od Dodávateľa, aby ho nahradil iným subdodávateľom, ktorý bude schopný predmetné záväzky plniť alebo, aby splnil tieto záväzky sám.

8.9

Zmenu subdodávateľov je možné vykonať písomným dodatkom podľa bodu 10.2 tejto Zmluvy.

Článok 9  
 Skončenie/odstúpenie od tejto Zmluvy

9.1

Odstúpenie od tejto Zmluvy musí byť vyhotovené písomne, doručené druhej zmluvnej strane na adresu uvedenú v záhlaví tejto Zmluvy a musí v ňom byť uvedený dôvod odstúpenia s odvolaním na konkrétne ustanovenie tejto Zmluvy, inak je neplatné. Odstúpením od tejto Zmluvy sa táto Zmluva zruší momentom jeho doručenia druhej zmluvnej strane na adresu uvedenú v tejto Zmluve, resp. na poslednú známu adresu zmluvnej strany.

9.2

Objednávateľ je oprávnený od tejto Zmluvy odstúpiť v prípade podstatného porušenia tejto Zmluvy zo strany Dodávateľa. Za podstatné porušenie tejto Zmluvy zo strany Dodávateľa sa považuje najmä:

9.2.1 Nedodržanie záväzku Dodávateľa dodať edukačné publikácie v dohodnutom množstve a/alebo nové a nepoužité a/alebo vyhotovení a/alebo včas podľa tejto Zmluvy,   
9.2.2 Fakturovanie Ceny Dodávateľom v rozpore s podmienkami dohodnutými v tejto   
Zmluve,

9.2.3 Opakovaná reklamácia obdobnej vady edukačných publikácií,

9.2.4 Ak sa ktorékoľvek z vyhlásení Dodávateľa podľa tejto Zmluvy preukáže ako nepravdivé,   
9.2.5 Nedodržanie povinností pri zmene subdodávateľa podľa čl. 9 tejto Zmluvy,   
9.2.6 Nesplnenie povinností vyplývajúcich z čl. 7 tejto Zmluvy,

9.2.7 . Nesplnenie povinnosti Dodávateľa a /alebo subdodávateľa byť zapísaný v RPVS v súlade s § 4 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov

9.2.8 Porušenie povinností uvedených v bode 3.10. tejto Zmluvy.

9.3

Objednávateľ je oprávnený odstúpiť od tejto Zmluvy aj v prípade, ak:   
a) proti Dodávateľovi začalo konkurzné konanie alebo reštrukturalizácia,

b) Dodávateľ vstúpil do likvidácie,

c) Dodávateľ koná v rozpore s touto Zmluvou a/alebo všeobecne záväznými právnymi predpismi a na písomnú výzvu Objednávateľa toto konanie a jeho následky v určenej primeranej lehote neodstráni.

9.4

Objednávateľ môže, okrem prípadov uvedených v bodoch 9.2 a 9.3 tohto čl. tejto Zmluvy, odstúpiť od tejto Zmluvy aj v prípadoch podľa § 19 zákona o verejnom obstarávaní.

9.5

Skončenie tejto Zmluvy má následky ustanovené príslušnými ustanoveniami   
Obchodného zákonníka, ak sa Zmluvné strany písomne nedohodnú inak.

9.6

Dodávateľ má právo odstúpiť od tejto Zmluvy, ak je Objednávateľ v omeškaní so zaplatením faktúry bez vád o viac ako šesťdesiat (60) kalendárnych dní.

9.7

Objednávateľ má právo bez akýchkoľvek sankcií odstúpiť od tejto Zmluvy aj v prípade, keď ešte nedošlo k plneniu z tejto Zmluvy medzi Objednávateľom a Dodávateľom a výsledky finančnej kontroly neumožňujú financovanie výdavkov vzniknutých z realizácie procesu zadávania zákazky.

9.8

Odstúpením od tejto Zmluvy nie sú dotknuté nároky Zmluvných strán na náhradu škody a zaplatenie zmluvnej pokuty.

Článok 10   
Spoločné a záverečné ustanovenia

10.1

Všetky oficiálne oznámenia medzi Zmluvnými stranami na základe tejto Zmluvy budú zasielané elektronicky emailom a potvrdené druhou zmluvnou stranou, prostredníctvom Ústredného portálu verejnej správy alebo listinne, s preukázateľným doručením druhej zmluvnej strane. Písomnosť doručovaná podľa predchádzajúcej vety sa považuje za doručenú dňom jej prevzatia príslušnou zmluvnou stranou. Za deň doručenia písomnosti sa považuje aj deň odopretia prevzatia písomnosti príslušnou zmluvnou stranou. Ak si príslušná Zmluvná strana nevyzdvihne písomnosť do piatich (5) dní od uloženia na pošte, posledný deň tejto lehoty sa považuje za deň doručenia, aj keď sa príslušná Zmluvná strana o jej uložení na pošte nedozvedela. Ak sa písomnosť doručovaná poštovou službou vráti odosielateľovi s poznámkou „adresát neznámy“ alebo s inou obdobnou poznámkou, považuje sa písomnosť za doručenú v deň vyznačenia tejto poznámky zo strany doručujúceho subjektu. Korešpondencia doručovaná elektronicky prostredníctvom e-mailu sa považuje za doručenú dňom nasledujúcim po dni jej odoslania, a to aj vtedy, ak ju príslušná Zmluvná strana neprečítala; to neplatí v prípade doručovania reklamácií vád Predmetu tejto Zmluvy podľa čl. 6 bodu 6.6 tejto Zmluvy a Prílohy č. 5 tejto Zmluvy, ak je doručovaná elektronicky prostredníctvom e-mailu, považuje sa za doručenú momentom jej odoslania, a to aj vtedy, ak ju príslušná Zmluvná strana neprečítala.

10.2

Túto Zmluvu je možné počas jej trvania zmeniť alebo dopĺňať iba vzostupne číslovanými písomnými dodatkami, ktoré sa po podpísaní obidvomi Zmluvnými stranami stávajú jej nedeliteľnou súčasťou, ak tieto nebudú v rozpore s § 18 zákona o verejnom obstarávaní.

10.3

Táto Zmluva nadobúda platnosť dňom jej podpisu obidvomi Zmluvnými stranami a účinnosť deň nasledujúci po dni jej zverejnenia v Centrálnom registri zmlúv.

10.4

Zmluvné strany dávajú svoj výslovný a neodvolateľný súhlas so zverejnením tejto   
Zmluvy, ako aj faktúry vystavenej na základe tejto Zmluvy.

10.5

Ostatné práva a povinnosti, ktoré nie sú upravené touto Zmluvou, sa riadia prednostne Obchodným zákonníkom a zákonom o verejnom obstarávaní. V prípade vzniku sporu Zmluvných strán týkajúceho sa plnenie tejto Zmluvy, sa Zmluvné strany zaväzujú ho riešiť predovšetkým formou zmieru. V prípade vzniku súdneho sporu sú príslušnými na jeho rozhodovanie slovenské súdy.

10.6

Neoddeliteľnou súčasťou tejto Zmluvy je:

Príloha č. 1 – Špecifikácia Predmetu tejto zmluvy (zoznam edukačných publikácií, množstvo, termín dodania, identifikačné údaje a oprávnené osoby Nadobúdateľov)

Príloha č. 2 – Kalkulácia Ceny

Príloha č. 3 – Doklad(y) o zapísaní do registra partnerov verejného sektora u Dodávateľa a subdodávateľa/ov, ak sa ich zápis v zmysle platného príslušného zákona vyžaduje.   
Príloha č. 4 – Vzor Preberacieho protokolu

Príloha č. 5 - Reklamačné konanie

Príloha č. 6 – Protikorupčná doložka

Príloha č. 7– Zoznam subdodávateľov

10.7

Táto Zmluva je vyhotovená v 5 originálnych rovnopisoch, pričom 4 rovnopisy obdrží Objednávateľ a 1 rovnopis obdrží Dodávateľ.

10.8

Zmluvné strany vyhlasujú, že táto Zmluva bola uzatvorená slobodne a vážne po vzájomnej dohode.

10.9

Zmluvné strany vyhlasujú, že ich spôsobilosť a voľnosť uzatvoriť túto Zmluvu, ako aj spôsobilosť k súvisiacim právnym úkonom nie je žiadnym spôsobom obmedzená alebo   
vylúčená a zároveň vyhlasujú, že si túto Zmluvu pre jej podpisom riadne a dôsledne   
prečítali, jej obsah je pre nich dostatočne určitý a zrozumiteľný a na znak súhlasu ju podpisujú.  
   
V Bratislave, dňa ................... V ....., dňa ...................

...................................... ......................................

Dodávateľ Objednávateľ

Príloha č. 1 tejto Zmluvy – Špecifikácia edukačných publikácií, identifikačné údaje Nadobúdateľov(zoznam edukačných publikácií, množstvo, termín dodania, identifikačné údaje a oprávnené osoby Nadobúdateľov)

Príloha č. 2 tejto Zmluvy – Kalkulácia Ceny

Príloha č. 3 tejto Zmluvy– Doklad(y) o zapísaní do registra partnerov verejného sektora u Dodávateľa a subdodávateľa/ov, ak sa ich zápis v zmysle platného príslušného zákona vyžaduje.

Príloha č. 4 tejto Zmluvy – Vzor Preberacieho protokolu  
   
**Preberací protokol**

Tento preberací protokol bol vyhotovený v súlade s Kúpnou zmluvou č. \_\_\_\_\_\_\_\_\_\_\_\_\_\_\_\_\_, a potvrdzuje riadne dodanie edukačných publikácií Dodávateľom. Dodávateľ osobne potvrdzuje svojím podpisom na tomto protokole, že publikácie boli riadne dodané Nadobúdateľovi.

## Identifikačné údaje Nadobúdateľa

Názov organizácie: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IČO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zastúpený: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Zoznam dodaných edukačných publikácií

|  |  |  |  |
| --- | --- | --- | --- |
| Číslo publikácie | Názov publikácie | Počet kusov | Poznámka |
| 1. | Názov publikácie | 10 |  |
| 2. | Názov publikácie | 10 |  |
| 3. | Názov publikácie | 10 |  |
|  |  |  |  |

## Podpisy

Nadobúdateľ  
Oprávnená osoba 1:  
Meno a priezvisko: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Dátum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Oprávnená osoba 2:

Meno a priezvisko: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Dátum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ak je to relevantné, prílohu tvorí poverenie.

Dodávateľ:  
   
Meno a priezvisko: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Dátum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Príloha č. 5 tejto Zmluvy – Reklamačné konanie

Minimálne požiadavky na vybavovanie reklamácie v rámci reklamačného konania:

Dodávateľ sa zaväzuje vybavovať reklamácie v rámci reklamačného konania po celú dobu záručnej doby.

1. Riešenie reklamácie s odvozom a vrátením:

Dodávateľ zabezpečí vyzdvihnutie reklamovanej edukačnej publikácie priamo v mieste dodania edukačnej publikácie a odovzdanie novej edukačnej publikácie priamo Nadobúdateľovi. Dodávateľ je povinný informovať Nadobúdateľa, ako má vadné edukačné publikácie odovzdať Dodávateľovi tak, aby nedošlo k strate alebo ďalšiemu poškodeniu danej edukačnej publikácie.

2. Podmienky reklamácie:

Prevzatie vadnej edukačnej publikácie alebo odovzdanie novej edukačnej publikácie Nadobúdateľovi sa uskutoční v bežnom pracovnom čase. Bežný pracovný čas je medzi 07:30 hod. až 15:30 hod., pondelok až piatok. Všetky náklady spojené s riešením reklamácie znáša Dodávateľ. Z reklamačného konania sú vylúčené prípady, ktoré boli spôsobené:

a) bežným opotrebením, nesprávnym používaním edukačnej publikácie, a to vrátane a bez obmedzení nesprávnym skladovaním, pádom, neúmernými nárazmi, poškodením nečistotami, vodou alebo pieskom;

c) nehodami, katastrofami či akoukoľvek inou príčinou mimo kontroly Dodávateľa, a to vrátane, avšak nie výlučne blesku, povodne, požiaru, verejných nepokojov a nesprávnym vetraním.

3. Doba na riešenie reklamácie:

a) požadovaná doba na zaevidovanie a potvrdenie o zaevidovaní požiadavky na reklamáciu je maximálne 24 hodín po nahlásení požiadavky (po odoslaní emailu, za predpokladu, že bol odoslaný v pracovný deň a v čase od 7:30 hod do 15:30 hod), resp. nasledujúci pracovný deň po dni nahlásenia požiadavky. Pokiaľ Dodávateľ nepotvrdí zaevidovanie požiadavky do 24 hodín od nahlásenia, požiadavka sa považuje za zaevidovanú nasledujúci pracovný deň po dni nahlásenia.

b) požadovaná doba na vyzdvihnutie edukačnej publikácie na reklamáciu je maximálne 48 hodín, resp. 2 pracovné dni po dni zaevidovania požiadavky;

c) požadovaná doba na odstránenie vady je 30 kalendárnych dní od zaevidovania požiadavky.

4. Nahlasovanie požiadaviek na reklamáciu:

Nahlasovanie vád edukačných publikácií v rámci reklamačného konania prebieha prostredníctvom t. č. Dodávateľa uvedeného v záhlaví tejto Zmluvy v pracovných dňoch v čase od 7:30 do 15:30 hod. alebo elektronicky prostredníctvom zaslania e-mailu na kontaktný e-mail na nahlasovanie požiadaviek.

Nadobúdateľ sa zaväzuje zabezpečiť nahlasovanie požiadaviek bezodkladne a presne, pričom hlásenie musí obsahovať:

• dátum a čas hlásenia,   
• názov edukačnej publikácie,   
• ISBN edukačnej publikácie,   
• popis a prejav vady edukačnej publikácie,   
• počet vadných a/alebo chýbajúcich kusov,   
• číslo Preberacieho protokolu,   
• meno a kontakt (t. č. a email) nahlasovateľa.

Dodávateľ je povinný viesť evidenciu dátumu a času nahlásenia požiadavky, názvu edukačnej publikácie, vrátane ISBN, ktorej sa požiadavka týka, popisu vady, mena a kontaktu nahlasovateľa, spôsobu a termínu jej vyriešenia.

Dodávateľ je povinný realizovať riešenie reklamácií počas celej záručnej doby, v pracovných dňoch od 7:30 hod do 15:30 hod., na čísle uvedenom v záhlaví tejto Zmluvy.

5. Konkrétny spôsob riešenia reklamácie sa môže líšiť podľa podmienok výrobcu danej edukačnej publikácie, pričom však vyššie uvedené minimálne podmienky musia byť dodržané. Za dodržanie týchto podmienok ručí Dodávateľ.

Príloha č. 6 tejto Zmluvy – Protikorupčná doložka

PROTIKORUPČNÁ DOLOŽKA

V súvislosti s uzavretím a plnením záväzkov na základe tejto Zmluvy sa Dodávateľ zaväzuje, že:

a) každá osoba (vrátane subdodávateľov Dodávateľa) konajúca v jeho mene sa zdrží akejkoľvek činnosti, ktorá má povahu korupcie alebo korupčného správania, alebo poskytovania darov ktorémukoľvek zamestnancovi alebo štatutárnemu zástupcovi Objednávateľa alebo im spriazneným osobám, alebo osobe konajúcej v mene Objednávateľa, s cieľom urýchliť bežné činnosti Objednávateľa alebo dojednať výhody pre seba alebo inú osobu, ktorá sa podieľa na uzavretí alebo realizácii tejto Zmluvy,

b) v prípade dôvodného podozrenia, že ktorákoľvek fyzická alebo právnická osoba konajúca v jeho mene sa priamo alebo cez sprostredkovateľa podieľala na korupcii alebo korupčnom správaní alebo inej protizákonnej činnosti v súvislosti s uzavretím alebo plnením tejto Zmluvy alebo prisľúbila, ponúkla alebo poskytla dar alebo inú nenáležitú výhodu, v očakávaní výhody pri získavaní, zachovávaní či realizácii zmluvných vzťahov s Objednávateľom, Dodávateľ bezodkladne oznámi túto skutočnosť príslušnému orgánu, alebo v prípade pochybnosti o okolnostiach takéhoto dôvodného podozrenia túto skutočnosť oznámi na e-mailovú adresu eduoko@minedu.sk,

c) v prípade, keď ho Objednávateľ upozorní, že má dôvodné podozrenie o porušení ktoréhokoľvek ustanovenia tejto doložky, je Dodávateľ povinný poskytnúť potrebnú súčinnosť pri objasňovaní podozrenia, vrátane všetkých potrebných dokumentov. Objednávateľ môže prijať potrebné opatrenia na ochranu svojho dobrého mena. Neposkytnutie súčinnosti na odstránenie tohto dôvodného podozrenia je dôvodom na odstúpenie od tejto Zmluvy,

d) v prípade, keď sa preukáže, že Dodávateľ sa priamo alebo cez sprostredkovateľa podieľal na korupcii alebo inej protizákonnej činnosti v súvislosti s uzavretím alebo plnením tejto Zmluvy, Objednávateľ je oprávnený aj bez predchádzajúceho upozornenia odstúpiť od tejto Zmluvy s okamžitou platnosťou bez toho, aby Dodávateľovi vznikol akýkoľvek nárok zo zodpovednosti za odstúpenie Objednávateľa od tejto Zmluvy, ak nebolo dohodnuté inak. Dodávateľ sa zaväzuje, že ak sa preukáže jeho porušenie ustanovení tejto doložky, odškodní Objednávateľa v maximálnom možnom rozsahu alebo nahradí náklady vzniknuté v súvislosti s porušením tejto protikorupčnej doložky.

Vysvetlenie pojmov:

Korupciou sa rozumie ponúkanie, sľubovanie, poskytnutie, prijatie alebo požadovanie neoprávnenej výhody akejkoľvek majetkovej alebo nemajetkovej hodnoty, konania alebo zdržanie sa konania, priamo alebo cez sprostredkovateľa, v súvislosti s obstarávaním veci všeobecného záujmu alebo v rozpore s platnými právnymi predpismi, ako aj úplatok alebo odmena pre osobu za to, aby konala alebo sa zdržala konania v súvislosti s plnením svojich povinností, výkonom právomocí, povolania alebo funkcie. Pod pojmom korupcia sa rozumie aj zneužitie moci alebo postavenia vo vlastný prospech alebo v prospech iných osôb.   
   
Korupčným správaním sa rozumie konanie poškodzujúce verejný záujem, najmä zneužívanie moci, právomoci, vplyvu či postavenia, navádzanie na takéto zneužitie, klientelizmus, rodinkárstvo, protekcionárstvo, vydieranie, uprednostňovanie osobného záujmu pred verejným záujmom pri plnení služobných alebo pracovných úloh, poskytovanie a prijímanie nenáležitých výhod bez oprávneného nároku na poskytnutie protislužby (tzv. prikrmovanie), sprenevera verejných zdrojov, prejavy, o ktorých je možné odôvodnene predpokladať, že osoba dáva najavo svoj úmysel byť účastníkom korupčného vzťahu.

Spriaznenou osobou sa rozumie blízka osoba podľa § 116 zákona č. 40/1964 Zb. Občiansky zákonník v znení neskorších predpisov; príslušník určitej politickej strany, ktorej je alebo bol zamestnanec členom; fyzická osoba, právnická osoba a ich združenie, s ktorým zamestnanec udržiava alebo udržiaval obchodné styky, alebo ktorého je alebo bol členom; právnická osoba, v ktorej má zamestnanec priamo alebo nepriamo majetkovú účasť alebo osobné prepojenie prostredníctvom blízkych osôb; fyzická osoba a právnická osoba, z ktorej činnosti má zamestnanec prospech; alebo iná osoba, ktorú zamestnanec pozná na základe predchádzajúcich profesijných alebo iných vzťahov a tieto vzťahy medzi zamestnancom a dotknutou osobou vzbudzujú oprávnené obavy o nestrannosť zamestnanca.

Dôvodným podozrením sa rozumie začatie trestného stíhania podľa § 199 zákona č. 301/2005 Z. z. Trestný poriadok v znení neskorších predpisov, resp. podľa § 23 zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov. Preukázaním sa rozumie právoplatné rozhodnutie príslušného orgánu v merite veci.

Príloha č. 7 tejto Zmluvy – Zoznam subdodávateľov   
   
Údaje o subdodávateľovi   
Údaje o osobe oprávnenej konať za subdodávateľa   
P. č.   
Obchodné meno   
Sídlo / miesto podnikania   
IČO   
Predmet subdodávky   
Percentuálny podiel z hodnoty plnenia:   
Meno a Priezvisko   
Adresa pobytu   
Dátum narodenia